open-index/open-wikipedia-markdown huggingface dataset:
Ιωάννης Αλβέρτος Βάσα

Ο **Ιωάννης-Αλβέρτος**, σουηδ. Jan Albert Waza (25 Ιουνίου 1612 - 29 Δεκεμβρίου 1634) από τον Οίκο των Βάσα ήταν Πολωνός καρδινάλιος, πρίγκιπας-επίσκοπος της Βάρμια και της Κρακοβίας.

## Βιογραφία
Ήταν ο τρίτος γιος (2ος από τον 2ο γάμο) του Σιγισμούνδου Γ΄ της Πολωνίας και της 2ης συζύγου του Κωνσταντίας των Αψβούργων, κόρης του Καρόλου Β΄ δούκα της Έσω Αυστρίας.

Γεννήθηκε στη Βαρσοβία και σε ηλικία 9 ετών ο πατέρας του τον τοποθέτησε πρίγκιπα-επίσκοπο της Βάρμια. Ο πάπας συμφώνησε (1621), αλλά πιο δύσκολο ήταν να συναινέσει ο σύλλογος του καθεδρικού της Βάρμια. Οι αντιδράσεις των ευγενών (szlachta) καθυστέρησαν την τελική συγκατάθεση της εκλογής στην Κάτω Βουλή (Sejm) ως το 1631. Ο πρίγκιπας δεν επισκέφθηκε ποτέ την επισκοπή του, που εδιοικείτο στο όνομά του από τον βοηθό επίσκοπο Μιχάλ Τζαλύνσκι, τον αρχιδιάκονο της Βαρσοβίας Γιάκουμπ Βιερζμπιπιέντα Μπορζουχόφσκι και τον ιερέα της Βάρμια Πάβελ Πιασέτσκι. Ο καθεδρικός στο Φράουενμπουργκ (πολων. Φρόμμπορκ) εμπλουτίστηκε με δώρα του Ιωάννη-Αλβέρτου, όπως λειτουργικά άμφια και ένα χρυσό άγαλμα του Αγ. Ανδρέα.

Μορφώθηκε στους Ιησουίτες.

## Παραπομπές


## Πηγές
* Marcin Latka. "Cardinal John Albert Vasa". artinpl. Retrieved 28 July 2019.

Κατηγορία:Οίκος των Βάσα
Κατηγορία:Ενταφιασμοί στον Καθεδρικό Ναό της Κρακοβίας
Σπήλαιο της Ορλόβατσα

Το **Σπήλαιο της Ορλόβατσα** (Orlovača) είναι το μεγαλύτερο σπήλαιο της Σερβικής Δημοκρατίας και το δεύτερο μεγαλύτερο της Βοσνίας και Ερζεγοβίνης. Βρίσκεται στον λόφο Orlovača, 10 χιλιόμετρα δυτικά του Πάλε και 15 χιλιόμετρα ανατολικά του Σαράγεβο. Είναι γνωστό  απο τους ντόπιους ως σπηλιά του Σαβά.

## Έρευνα
Η πρώτη ομάδα εξερεύνησης μπήκε στο σπήλαιο το 1975, και από τότε περίπου 2.500 μέτρα της σπηλιάς έχουν εξερευνηθεί. Μία από τις ομάδες βρήκε κόκκαλα αρκούδας σπηλαίων που η ηλικία τους υπολογίζεται στα 16 χιλιάδες χρόνια. Στο ίδιο σημείο που βρέθηκαν το οστά, βρέθηκαν και απομεινάρια τσεκουριών αλλά και θραύσματα απο τις προιστορικές εποχές.
εναλλ.=Σταλαγμίτες και σταλακτίτες της σπηλιάς Ορλόβατσα|μικρογραφία|Σταλαγμίτες και σταλακτίτες της σπηλιάς Ορλόβατσα

## Περιγραφή
Ένας από τους παράγοντες που κάνουν αυτή τη σπηλιά ελκυστική στο κοινό, είναι τα αξιοθαύμαστα σχήματα των σταλακτιτών και των σταλαγμιτών που έχουν σχηματιστεί στο πάνω και κάτω μέρος της. Η σπηλιά χαρακτηρίζεται για το σταθερό μικροκλίμα της κατά τη διάρκεια όλου του χρόνου, όπου η θερμοκρασία φτάνει τους 8,8 °C και η υγρασία είναι πάνω απο 90%. Η περιοχή γύρω από τη σπηλιά είναι κατάλληλη για περπάτημα, καθώς και για πικ-νικ κοντά στη φυσική πηγή που τρέχει εκεί κοντά.

Αυτό το σπήλαιο είναι υπό την προστασία του Ιδρύματος Προστασίας Πολιτισμικής, Ιστορικής και Φυσικής Κληρονομιάς της Σερβικής Δημοκρατίας.

Η σπηλιά Ορλόβατσα είναι η μόνη σπηλιά της Σερβικής Δημοκρατίας που είναι ανοικτή στους τουρίστες.

## Εξωτερικοί σύνδεσμοι
* 

## Πηγές


Κατηγορία:Σπήλαια στη Σερβική Δημοκρατία
Κατηγορία:Σερβία
Κάρολος Φερδινάνδος Βάσα

Ο **Κάρολος-Φερδινάνδος**, πολων. Karol Ferdynand Waza (12 Οκτωβρίου 1613 - 9 Μαΐου 1655) από τον Οίκο των βάσα ήταν Πολωνός ευγενής και ιερέας. Έγινε επίσκοπος του Βρότσλαφ από το 1625, επίσκοπος του Πλοκ από το 1649 και δούκας του Οπόλε (1648-55).

## Βιογραφία
Ήταν ο τέταρτος γιος (3ος από τον 2ο γάμο) του Σιγισμούνδου Γ΄ της Πολωνίας και της 2ης συζύγου του Κωνσταντίας των Αψβούργων, κόρης του Καρόλου Β΄ αρχιδούκα της Έσω Αυστρίας.

Πέρασε τα νεανικά του χρόνια με τη φροντίδα της μητέρας του, στην Αυλή της Βαρσοβίας. Επειδή ήταν πολύ νέος, το 1624 έλαβε από τον πάπα Ουρβανό Η΄ εξαίρεση για να μπορέσει να γίνει ιερέας στο Βρότσλαφ. Αυτό έγινε μετά από παρέμβαση του καρδινάλιου-προστάτη Κόσμο δε Τόρρες στον πάπα.

Το 1625,με τις πολιτικές προσπάθειες του Φερδινάνδου Β΄ της Γερμανίας, διορίστηκε επίσκοπος του Βρότσλαφ. Το 1625 έλαβε παπική επικύρωση για τη θέση. Το 1626, παρά το ότι ήταν 12 ετών και δεν είχε χειροτονηθεί, εγκαταστάθηκε επίσημα στην επισκοπή.

## Παραπομπές


## Πηγές
* Lileyko Jerzy, Życie codzienne w Warszawie za Wazów, Warszawa, 1984. ISBN 83-06-01021-3

Κατηγορία:Οίκος των Βάσα
Κατηγορία:Επίσκοποι Μπρέσλαου
Αλέξανδρος Κάρολος Βάσα

Ο **Αλέξανδρος-Κάρολος**, πολων. Aleksander Karol Waza (4 οεμβρίου 1614 - 19 Νοεμβρίου 1634) από τον Οίκο των Βάσα ήταν πρίγκιπας της Πολωνίας.

## Βιογραφία
Ήταν ο πέμπτος γιος (4ος από τον 2ο γάμο) του Σιγισμούνδου Γ΄ της Πολωνίας και της 2ης συζύγου του Κωνσταντίας των Αψβούργων, κόρης του Καρόλου Β΄ αρχιδούκα της Έσω Αυστρίας.

Αδέλφια του ήταν ο Βλαδίσλαος Δ΄ της Πολωνίας, ο Ιωάννης Β΄ Καζιμίρ της Πολωνίας, ο Ιωάννης-Αλβέρτος καρδινάλιος, πρίγκιπας-επίσκοπος Βαρμίας & Κρακοβίας, ο Κάρολος-Φερδινάνδος δούκας του Οπόλε, επίσκοπος Βρότσλαφ & Πλοτσκ και η Άννα-Αικατερίνη-Κωνσταντία σύζυγος του εκλέκτορα του Παλατινάτου.

Κατά τις εκλογές του 1632 υποστήριξε τον ετεροθαλή αδελφό του Βλαδίσλαο Δ΄ ώστε να εκλεγεί βασιλιάς της Πολωνίας. Έπειτα από το ταξίδι του στην Ιταλία και τη Γερμανία το 1634, ο Αλέξανδρος υποστήριξε την κίνηση για τον πόλεμο με την Οθωμανική αυτοκρατορία, αλλά απεβίωσε πριν επιφέρει κάποια σημαντική επιρροή στα γεγονότα. Το τέλος του επήλθε από ευλογιά στο Λβοβ ή στην κώμη Βιέλκιε κοντά στη Βαρσοβία σε ηλικία 20 ετών.

## Πηγές
* Janusz Tazbir: Historia kościoła katolickiego w Polsce 1460–1795. Warsaw: 1966, p. 91.

Κατηγορία:Οίκος των Βάσα
Κατηγορία:Ενταφιασμοί στον Καθεδρικό Ναό της Κρακοβίας
Daddy Cool (τηλεοπτική σειρά)

**Daddy Cool** είναι ο τίτλος ελληνικής κωμικής τηλεοπτικής σειράς, που προβλήθηκε από τον τηλεοπτικό σταθμό ANT1 την σεζόν 2016 και 2017. Η σειρά αποτελείται από 2 θεματικούς κύκλους και συνολικά 46 επεισόδια.

Ο πρώτος κύκλος έκανε πρεμιέρα στις 7 Απριλίου 2016, με το τελευταίο επεισόδιο να είναι διπλό και να προβάλλεται στις 24 Ιουνίου 2016, και περιλαμβάνει 12 επεισόδια, και ο δεύτερος ξεκίνησε στις 18 Οκτωβρίου 2016 και τελείωσε στις 12 Ιουλίου 2017, αποτελούμενος από 34 επεισόδια.

Βασικοί πρωταγωνιστές της σειράς ήταν οι: Θανάσης Τσαλταμπάσης, Ιωάννα Πηλιχού, Βασιλική Τρουφάκου, Λευτέρης Ελευθερίου και Βασίλης Χαλακατεβάκης. Τη σκηνοθεσία ανέλαβε ο Νίκος Ζαπατίνας, ενώ το σενάριο έγραψε η Τίνα Καμπίτση.

## Επισκόπηση σειράς

## Διανομή

## Παραπομπές


## Εξωτερικοί σύνδεσμοι
* Τα επεισόδια της σειράς στην επίσημη ιστοσελίδα του ΑΝΤ1 
* Η σειρά στην ιστοσελίδα του Greek-Movies

Κατηγορία:Ελληνικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές ΑΝΤ1
Αικατερίνη Γιαγκελλόνων

Η **Αικατερίνη**, πολων. Katarzyna Jagiellonka (1 Νοεμβρίου 1526 - 16 Σεπτεμβρίου 1583) από τον Οίκο των Γιαγκελλόνων ήταν πρικίπισσα της Πολωνίας και με τον γάμο της έγινε βασίλισσα της Σουηδίας.

## Βιογραφία
Ήταν η πέμπτη κόρη (τέταρτη από τον 2ο γάμο) του Σιγισμούνδου Α΄ της Πολωνίας και της Μπόνα Σφόρτσα, κόρης του Τζαν-Γκαλεάτσο δούκα του Μιλάνου.

## Οικογένεια
Παντρεύτηκε το 1562 τον Ιωάννη Γ΄ των Βάσα βασιλιά της Σουηδίας και είχε τέκνα:
* Σιγισμούνδος Γ΄ 1566-1632, βασιλιάς της Πολωνίας.
* Άννα 1568-1625, άγαμη.
* Ισαβέλλα 1564-1566, απεβ. 2  ετών.

## Πρόγονοι

## Παραπομπές


## Πηγές
* Eriksson, Bo (2007). Lützen 1632. Norstedts Pocket, Stockholm. ISBN 978-91-7263-790-0. In Swedish
* Ohlmarks, Åke (1979). Alla Sveriges drottningar. In Swedish
* Signum svenska kulturhistoria: Renässansen (The Renaissance) (2005)

Κατηγορία:Οίκος των Γιαγκελλόνων
Κατηγορία:Πολωνές πριγκίπισσες
Κατηγορία:Πολωνοί Ρωμαιοκαθολικοί
Κατηγορία:Πολωνοί γερμανικής καταγωγής
Κατηγορία:Πολωνοί λιθουανικής καταγωγής
Κατηγορία:Πολωνοί ιταλικής καταγωγής
Κατηγορία:Πολωνοί ρωσικής καταγωγής
Κατηγορία:Πολωνοί αυστριακής καταγωγής
Σχέσεις Ελλάδας και Ρουμανίας

Οι **ελληνορουμανικές σχέσεις** είναι οι διμερείς διπλωματικές σχέσεις μεταξύ της Ελλάδας και της Ρουμανίας. Οι δύο χώρες είναι μέλη του ΝΑΤΟ και της Ευρωπαϊκής Ένωσης. 

## Ιστορία
μικρογραφία|250x250εσ| Ο Υφυπουργός Εξωτερικών κ. Κυριάκος Γεροντόπουλος στα εγκαίνια του νέου κτιρίου του Ελληνικού Σχολείου "Αθηνά" (Νηπιαγωγείο - Δημοτικό - Λύκειο) στο Βουκουρέστι, 21 Οκτωβρίου 2014
Το 1913, οι δύο χώρες συμμάχησαν στον Δεύτερο Βαλκανικό Πόλεμο εναντίον της Βουλγαρίας, με τις δύο χώρες να κερδίζουν εδάφη (η Ρουμανία κέρδισε τη νότια Δοβρουτσά και η Ελλάδα την ανατολική Μακεδονία). Κατά τη διάρκεια του Πρώτου Παγκοσμίου Πολέμου, τα ελληνικά και ρουμανικά στρατεύματα πολέμησαν στο πλευρό της Αντάντ. Στις 9 Φεβρουαρίου 1934, η Ρουμανία συνυπέγραψε με τη Τουρκία, τη Γιουγκοσλαβία και την Ελλάδα το Βαλκανικό Σύμφωνο. Το 1939, το Βαλκανικό Σύμφωνο έπαψε να ισχύει, με την έκρηξη του Β΄ Παγκοσμίου Πολέμου. Κατά τη διάρκεια του Δευτέρου Παγκοσμίου Πολέμου, η Ρουμανία πολέμησε με το πλευρό του Άξονα και η Ελλάδα ήταν μέλος του συνασπισμού κατά της Χιτλερικής Γερμανίας. 

Τα τελευταία χρόνια ωστόσο, οι διμερείς σχέσεις έχουν γίνει φιλικές. Η Ελλάδα υποστήριξε την ένταξη της Ρουμανίας στο ΝΑΤΟ και την Ευρωπαϊκή Ένωση . Το 2015, η Ελλάδα και η Ρουμανία γιόρτασαν τη 135η επέτειο από την επίσημη καθιέρωση διπλωματικών σχέσεων. Και οι δύο χώρες έχουν επίσης πολύ καλές εμπορικές σχέσεις.

Υπολογίζεται ότι σήμερα, ζουν σήμερα περίπου 14.000 με 19.594 Έλληνες στη Ρουμανία (Κυρίως στην Κωνστάντζα, στο Γκαλάτσι, στο Ιάσιο, στο Βουκουρέστι, ενώ ακόμα υπάρχουν επίσης διασκορπισμένες Ελληνικές ομάδες πληθυσμού σε περιοχές της Τρανσυλβανίας). Από την άλλη μεριά, σύμφωνα με εκτίμηση του 2006, ζουν περίπου 46.523 Ρουμάνοι στην Ελλάδα.

## Εμπόριο
Το 2011, στη Ρουμανία δραστηριοποιούνταν περίπου 200 ελληνικές επιχειρήσεις. Η Ελλάδα είναι ο τέταρτος μεγαλύτερος επενδυτής στη ρουμανική οικονομία. Το 2009, οι ελληνικές επιχειρήσεις επένδυσαν 720 εκατομμύρια ευρώ στη Ρουμανία και 570 εκατομμύρια ευρώ το 2010. Το 2012, 500.000 Ρουμάνοι επισκέφθηκαν την Ελλάδα για τουριστικούς σκοπούς  . 

## Παραπομπές

Ελλάδα
Ρουμανία
Τμήμα Γεωλογίας Πανεπιστημίου Πατρών

Το **Τμήμα Γεωλογίας** είναι ένα από τα τμήματα της Σχολής Θετικών Επιστημών του Πανεπιστημίου Πατρών. Ιδρύθηκε το 1977 και δέχθηκε τους πρώτους φοιτητές του το 1978.

## Ιστορία
Ιδρύθηκε το 1977 στην τότε Φυσικομαθηματική Σχολή (Σχολή Θετικών Επιστημών) του Πανεπιστημίου Πατρών. Στην αρχική δομή του είχε 10 διδάσκοντες και 4 μέλη διοικητικού και τεχνικού προσωπικού, συμπεριλαμβανομένου και του ακαδημαϊκού Αθανάσιου Πανάγου (τότε Πρύτανη του Πανεπιστημίου).

Το ακαδημαϊκό έτος 1978-1979 δέχθηκε τους πρώτους 65 φοιτητές του.

Η πρώτη συνεδρίαση της Γενικής Συνέλευσης έγινε στις 16 Σεπτεμβρίου του 1982 με την εφαρμογή του νόμου 1268/82. Σε αυτή την συνεδρίαση εξελέγη ο πρώτος πρόεδρος του τμήματος Γεώργιος Μαχαίρας.

Στις 6 Μαρτίου του 1996 ανακηρύχθηκε από το τμήμα ο Μανώλης Γλέζος Επίτιμος Διδάκτορας του Πανεπιστημίου Πατρών για την προσφορά του στις Γεωεπιστήµες και στην Προστασία του Περιβάλλοντος.

Από το ακαδημαϊκό έτος 1998-99 το Τμήμα στεγάζεται στο δικό του κτήριο. Εκεί έχουν εγκατασταθεί επίσης το υπολογιστικό κέντρο και η βιβλιοθήκη του Τμήματος. Ενώ το εργαστήριο σεισμολογίας παραμένει στις παλιές του εγκαταστάσεις.

## Προσωπικό
Στο Tμήμα υπηρετούν σήμερα 19 μέλη Δ.Ε.Π. πλήρους απασχόλησης, 7 μέλη Ε.ΔΙ.Π., 1 μέλος ΕΤΕΠ, 1 μόνιμος Διοικητικός υπάλληλος και 5 άτομα ΙΔΑΧ.

Πρόεδρος του Τμήματος για την περίοδο 2017-2019 είναι ο καθηγητής Αβραάμ Ζεληλίδης.

### Ομότιμοι καθηγητές

* Γεώργιος Καλλέργης
* Χρήστος Καταγάς
* Νικόλαος Κοντόπουλος
* Κωνσταντίνα Κοτοπούλη
* Γεώργιος Κούκης
* Παναγιώτα Τσώλη - Καταγά
* Γεώργιος Φερεντίνος

## Οργάνωση Τμήματος
Το Τμήμα Γεωλογίας αποτελείται από τρεις Τομείς:

### Τομέας Ορυκτών Πρώτων Υλών

* Εργαστήριο Έρευνας Ορυκτών και Πετρωμάτων
* Εργαστήριο Εφαρμοσμένης Γεωχημείας
* Εργαστήριο Κοιτασματολογίας
* Εργαστήριο Εφαρμοσμένης Ορυκτολογίας

### Τομέας Γενικής, Θαλάσσιας Γεωλογίας & Γεωδυναμικής

* Εργαστήριο Θαλάσσιας Γεωλογίας & Φυσικής Ωκεανογραφίας
* Εργαστήριο Παλαιοντολογίας – Στρωματογραφίας
* Εργαστήριο Γεωλογικών Χαρτογραφήσεων & Φωτογεωλογίας
* Εργαστήριο Ιζηματολογίας
* Εργαστήριο Τεκτονικής Γεωλογίας

### Τομέας Εφαρμοσμένης Γεωλογίας & Γεωφυσικής

* Εργαστήριο Υδρογεωλογίας
* Εργαστήριο Τεχνικής Γεωλογίας
* Εργαστήριο Γεωφυσικής
* Εργαστήριο Σεισμολογίας
* Εργαστήριο Γεωγραφικών Συστημάτων Πληροφοριών και Τηλεπισκόπησης

## Σπουδές

### Προπτυχιακές Σπουδές
Το τμήμα προσφέρει στους σπουδαστές του τετραετή κύκλο σπουδών. Οργανωτικά διαθέτει 3 Τομείς:

* Τομέας Ορυκτών Πρώτων Υλών
* Τομέας Γενικής, Θαλάσσιας Γεωλογίας & Γεωδυναμικής
* Τομέας Εφαρμοσμένης Γεωλογίας & Γεωφυσικής

### Μεταπτυχιακές Σπουδές

#### Π.Μ.Σ. «Γεωεπιστήμες και Περιβάλλον»

* Εφαρμοσμένη Περιβαλλοντική Γεωλογία και Γεωφυσική.
* Επεξεργασία και ανάλυση δεδομένων στις Γεωεπιστήμες.
* Ορυκτές Ύλες - Περιβάλλον.

#### Δ.Π.Μ.Σ. «Ωκεανογραφία: Εξερεύνηση, αποτύπωση και διαχείριση θαλάσσιου περιβάλλοντος»

#### Δ.Π.Μ.Σ. «Περιβαλλοντικές Επιστήμες»

#### Δι-ιδρυματικό Π.Μ.Σ. «Παλαιοντολογία Γεωβιολογία»

## Εξωτερικοί σύνδεσμοι

* Ιστοσελίδα Πανεπιστημίου Πατρών 
* Ιστοσελίδα Τμήματος Γεωλογίας Πανεπιστημίου Πατρών

## Παραπομπές


Κατηγορία:Πανεπιστήμιο Πατρών
Τεκτονική

Η **τεκτονική** είναι η διαδικασία που ελέγχει τη δομή και τις ιδιότητες του φλοιού της Γης και την εξέλιξή της στο χρόνο. Συγκεκριμένα, περιγράφει τις διαδικασίες της ορογένεσης, την ανάπτυξη και τη συμπεριφορά των ισχυρών, παλαιών πυρήνων των ηπείρων που είναι γνωστοί ως κρατώνες και τους τρόπους με τους οποίους οι σχετικά άκαμπτες πλάκες που αποτελούν το εξωτερικό φλοιό της Γης αλληλεπιδρούν μεταξύ τους. Η τεκτονική παρέχει επίσης ένα πλαίσιο για την κατανόηση των σεισμών και των ηφαιστειακών ζωνών που επηρεάζουν άμεσα μεγάλο μέρος του παγκόσμιου πληθυσμού. Οι τεκτονικές μελέτες είναι σημαντικές ως βοήθεια για τους κοιτασματολόγους που ψάχνουν για ορυκτά καύσιμα και μεταλλεύματα μεταλλικών και μη μεταλλικών πόρων. Η κατανόηση των τεκτονικών αρχών είναι απαραίτητη για τους γεωμορφολόγους για να μπορούν να εξηγήσουν τα πρότυπα διάβρωσης και άλλα χαρακτηριστικά της γήινης επιφάνειας.

Ο κλάδος που ασχολείται με αυτήν την διαδικασία είναι η Τεκτονική Γεωλογία.

## Εξωτερικοί σύνδεσμοι
* 

Κατηγορία:Γεωλογία
Σοφία της Πομερανίας (1498-1568)

Η **Σοφία**, γερμ. Sophie (1498 - 1568) από τον Οίκο των Γκρίφφινς ήταν κόρη του δούκα της Πομερανίας και με τον γάμο της έγινε βασίλισσα της Δανίας & της Νορβηγίας. Είχε ανεξάρτητη εξουσία στα φέουδα Λόλλανντ και Φάλστερ, τα κάστρα στο Κίελ και το Πλεν και αρκετές κώμες στο Χόλσταϊν, ως βασίλισσα.

## Βιογραφία
Ήταν η δεύτερη κόρη του Μπόγκισλαβ Ι΄ δούκα της Πομερανίας και της Άννας των Γιαγκελλόνων, κόρης του Καζίμιρ Δ΄ της Πολωνίας.

## Οικογένεια
Παντρεύτηκε το 1518 τον Φρειδερίκο Α΄ των Όλντενμπουργκ βασιλιά της Δανίας και είχε τέκνα:
* Ιωάννης Β΄ 1521-1580, δούκας του Σλέσβιχ-Χόλσταϊν-Χάντερσλεβ.
* Ελισάβετ 1524-1586, παντρεύτηκε πρώτα τον Μάγκνους Γ΄ του Μεκλεμβούργου-Σβερίν λουθηρανό διοικητή του πριγκιπάτου-επισκοπής του Σβερίν και μετά τον Ούλριχ δούκα του Μεκλεμβούργου.
* Αδόλφος 1526-1586, δούκας του Χόλσταϊν-Γκόττορπ.
* Δωροθέα 1528-1575, παντρεύτηκε τον Χριστόφορο δούκα του Μεκλεμβούργου.
* Φρειδερίκος 1532-1556, επίσκοπος του Σλέσβιχ και πρίγκιπας-επίσκοπος του Χίλντεσχαϊμ.
* Άννα 1527-1535, απεβ. 8 ετών.

## Παραπομπές

## Πηγές
* Dansk biografisk Lexikon / XVI. Bind. Skarpenberg - Sveistrup

Κατηγορία:Οίκος της Πομερανίας
Κατηγορία:Βασίλισσες της Δανίας
Χάιλβιχ του Χόλσταϊν

Η **Χάιλβιχ του Χόλσταϊν** (1398 - 1436) μέλος του Οίκου του Σάουμπουργκ ήταν δούκισσα του Σλέσβιχ-Χόλσταϊν και κόμισσα του Χόλσταϊν. Μέσω του γιου της Χριστιανού Α΄ έγινε γενάρχης του Δανέζικου βασιλικού Οίκου του Όλντενμπουργκ και του Οίκου των Γκλύξμπουργκ.
Ήταν η δεύτερη κόρη του Γεράρδου ΣΤ΄, κόμη του Χόλσταϊν-Ρέντσμπουργκ και της συζύγου του Αικατερίνης-Ελισάβετ των Γουέλφων κόρης του Μάγκνους Β΄, δούκα του Μπράουνσβαϊγκ-Λύνεμπουργκ-Βόλφενμπυτελ. Ο αδελφός της ήταν ο Αδόλφος Η΄ του Χόλσταϊν, μέσω του πατέρα τους ήταν μακρινοί απόγονοι του Έρικ Ε΄ της Δανίας (1249–1286) και μέσω της μητέρας τους μακρινοί απόγονοι του θείου του Άβελ της Δανίας (1218–1252).

## Οικογένεια

Παντρεύτηκε πρώτα το 1417 τον Βαλτάσαρ του Μεκλεμβούργου, κύριο του Βέρλε-Γκύστρο, δεν απέκτησαν τέκνα.

Το 1421 απεβίωσε ο Βαλτάσαρ από πανώλη και η Χάιλβιγκ έκανε δεύτερο γάμο με τον Ντίτριχ, κόμη του Όλντενμπουργκ και είχε τέκνα:
*Αδελαΐδα, 1425-1475
*Χριστιανός Α΄ της Δανίας 1426-1481, βασιλιάς της Δανίας
*Μαυρίκιος Ε΄ 1428-1464, κόμης του Ντέλμενχορστ
*Γεράρδος ΣΤ΄ του Όλντενμπουργκ 1430-1500, κόμης του Όλντενμπουργκ

## Παραπομπές


## Πηγές

*"Christian I 2019". Britannica Library. Encyclopaedia Britannica. Retrieved 26 October 2019.
*Hartmut Platte (2006) Das Haus Oldenburg (Börde-Verlag, Werl)

Κατηγορία:Οίκος του Σάουμπουργκ
Κατηγορία:Γερμανίδες κόμισσες
Αικατερίνη της Πομερανίας, κόμισσα του Παλατινάτου-Νόιμαρκτ

Η **Αικατερίνη**, γερμ. Katharina von Pommern (π. 1390 - 4 Μαρτίου 1426) από τον Οίκο των Γκρίφφινς ήταν κόρη του δούκα της Πομερανίας και με τον γάμο της έγινε κόμισσα του Παλατινάτου-Νόιμαρκτ.

## Βιογραφία
Ήταν η μόνη κόρη του Βάρτισλαβ Ζ΄ δούκα της Πομερανίας και της Μαρίας, κόρης του Ερρίκου Γ΄ δούκα του Μεκλεμβούργου. Αδελφός της ήταν ο Έρικ Α΄ δούκας της Πομερανίας και βασιλιάς της Δανίας, Σουηδίας & Νορβηγίας.

Τα δύο αδέλφια υιοθετήθηκαν από τη θεία της μητέρας τους, τη Μαργαρίτα Α΄ των Έστριντσεν βασίλισσα της Δανίας. Αρχικά η Μαργαρίτα Α΄ σχεδίαζε να βάλει την Αικατερίνη στο αββαείο της Βάντστενα. Έπειτα όμως στη Αικατερίνη προτάθηκε (1400-01) ο γάμος με τον Ερρίκο (Ε΄) των Λάνκαστερ, τότε πρίγκιπα της Ουαλίας. Θα ήταν ένας γάμος παράλληλα με αυτόν του αδελφού της με την αδελφή του Ερρίκου (Ε΄), τη Φιλίππη. Ενώ ο τελευταίος έγινε, τελικά στην Αικατερίνη προτάθηκε (1406) ο Ιωάννης, δευτερότοκος γιος του Ρούπερτ της Γερμανίας. Οι διαπραγματεύσεις για τον γάμο κράτησαν ένα έτος και η Μαργαρίτα Α΄ έδωσε στη μικρανιψιά της προίκα 4.000 γκούλντεν, λιγότερα από ότι ήλπιζε ο πεθερός της. Ο γιος της διαδέχθηκε τον αδελφό της Έρικ στη Δανία, Σουηδία & Νορβηγία.

## Οικογένεια
Παντρεύτηκε το 1407 τον Ιωάννη των Βίττελσμπαχ κόμη του Παλατινάτου-Νόιμαρκτ και είχε τέκνα:
* Χριστόφορος Γ΄ 1416-1448, βασιλιάς της Δανίας, της Σουηδίας και της Νορβηγίας. Διαδέχθηκε τον θείο του Έρικ.
* άλλα 6 τέκνα, απεβίωσαν μικρά.

## Παραπομπές


## Πηγές
* www.warholm.nu/Kingdan.html
* Edward Rymar. Rodowód książąt pomorskich. Szczecin 1995. ISBN 83-902780-0-6

Κατηγορία:Οίκος της Πομερανίας
Βουλγάρω Χανίων

Το **Βουλγάρω** είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης. Απέχει 42,5 χιλιόμετρα από τα Χανιά και 7,5 από το Καστέλι Κισσάμου και είναι κτισμένο σε υψόμετρο 100 μέτρων.

## Ιστορικά στοιχεία
Ο Στέργιος Σπανάκης αναφέρει ότι το όνομα προέρχεται από το εθνογραφικό Βούλγαροι και αναφέρει στο χωριό εγκαταστάθηκαν Βούλγαροι στρατιώτες μετά την ανάκτηση της Κρήτης από τον Νικηφόρο Φωκά το 961. Το χωριό αναφέρεται από τον Φραντσέσκο Μπαρότσι το 1577 ως *Vurgaro*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Vurgaro* με 139 κατοίκους και ο Φραντσέσκο Μπαζιλικάτα το 1630 αναφέρει το χωριό ως *Vurgaro*.

Στην αιγυπτιακή απογραφή του 1834 αναφέρεται ότι είχε 20 χριστιανικές και 8 τουρκικές οικογένειες. Το 1881 ανήκε στον δήμο Καστελίου και σύμφωνα με την απογραφή είχαν 164 χριστιανούς κατοίκους και 6 Τούρκους. Στην απογραφή του 1900 είχε 184 κατοίκους μαζί με τον συνοικισμό Καμάρα και υπαγόταν στον ίδιο δήμο. Στις απογραφές του 1920 και του 1928 αναφέρονται δύο χωριά, το Άνω και το Κάτω Βουλγάρω με το Άνω Βουλγάρω το 1920 να είχε οριστεί έδρα ομώνυμου αγροτικού δήμου. Το 1925 δημιουργήθηκε η κοινότητα Άνω Βουλγάρω, η οποία το 1940 μετονομάστηκε σε κοινότητα Βουλγάρω μέχρι την Καποδιστριακή διοικητική διαίρεση το 1997, όταν εντάχθηκε στον δήμο Μηθύμνης. Στην κοινότητα Βουλγάρω υπάγονταν επίσης οι οικισμοί Δερμιτζιανά, Μάκρωνας, Λατζιανά, Μουρί και Χουδαλιανά.

Δείτε ***[[Κοινότητα Βουλγάρω]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημειώσεις


## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Λευκόγεια Ρεθύμνης

Τα **Λευκόγεια** είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχουν 35 χιλιόμετρα από το Ρέθυμνο και είναι κτισμένα σε υψόμετρο 90 μ.

## Ιστορικά στοιχεία
Στις ανατολικές όχθες του Μεγαλοπόταμου, μερικές εκατοντάδες μέτρα βορειοανατολικά της γέφυρας του Μεγαλοπόταμου, έχουν εντοπιστεί οικιστικά κατάλοιπα και όστρακα της ρωμαϊκής εποχής, πιθανόν αγροικίας και έπαυλης με λουτρό, στη θέση Ελληνικό.

Σύμφωνα με την παράδοση το χωριό δημιουργήθηκε από τον Αχιλλέα Τζε, ο οποίος εξορίστηκε από την Κωνσταντινούπολη και αργότερα εγκαταστάθηκαν στο χωριό και κάτοικοι της Γαύδου. Το χωριό αναφέρεται από τον Φραντσέσκο Μπαρότσι το 1577 ως *Lefogia potamo* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Lefcogia* με 86 κατοίκους και 132 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία *Lefkogia*. Στην οθωμανική απογραφή του 1659 αναφέρεται ως *Lefkoya*, με 14 σπίτια. Στην απογραφή του 1834, η οποία οργανώθηκε από τους Αιγυπτίους, το χωριό είχε αμιγώς χριστιανικό πληθυσμό και κατοικούσαν σε αυτό 30 οικογένειες.

Στην απογραφή του 1881 τα Λευκόγεια υπάγονταν στον δήμο Φοίνικος και είχαν αμιγώς χριστιανικό πληθυσμό, 230 κατοίκους. Στην απογραφή του 1900 είχε 243 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, τα Λευκόγεια ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Τοποθεσία
thumb|261x261px|Η παραλία Δαμνόνι και στο βάθος το ύψωμα του Τιμίου Σταυρού
Τα Λευκόγεια βρίσκονται νότια του Ρεθύμνου, σε απόσταση 35 χιλιομέτρων. Το χωριό είναι κτισμένο σε ίσωμα και περιβάλλεται από δύο ρέματα τα οποία ενώνονται δυτικά του χωριού και εκβάλουν κοντά στην παραλία Αμμούδι. Το χωριό είναι κτισμένο σε υψόμετρο 90 μέτρων και απέχει από τη θάλασσα 1.500 μέτρα. Νότια του χωριού βρίσκεται το ύψωμα Μόδι, το ύψωμα του Τιμίου Σταυρού και ο γήλοφος με την εκκλησία του Αγίου Κωνσταντίνου και Ελένης. Βόρεια του χωριού βρίσκονται τα όρη του Ασωμάτου. Κοντινές παραλίες περιλαμβάνουν τις δημοφιλείς παραλίες Αμμούδι και Δαμνόνι, καθώς και τη παραλία Σχοινάρια.

## Λευκογειανοί
* Aνδρουλιδάκης Μιχάλης: δημοσιογράφος
* Σχοινάς Γιώργης: πολιτευτής
* Σχοινάς Κωστής: πολιτευτής
* Χαλκιαδάκης Ευ. Γεώργιος: ιατρός και συγγραφέας Λευκογείων

## Διοικητικά στοιχεία
*Δείτε: *'Κοινότητα Λευκογείων**'

Τα Λευκόγεια αναφέρονται επίσημα ως οικισμός το 1925 στο ΦΕΚ 27Α - 31/01/1925 να ορίζονται έδρα της ομώνυμης νεοϊδρυθείσας κοινότητας. Το 1997 με ΦΕΚ 244Α - 04/12/1997 προσαρτήθηκε στον τότε δήμο Φοίνικα και το 2010 με το ΦΕΚ 87Α - 07/06/2010 αποσπάσθηκε από το δήμο Φοίνικα  και προσαρτήθηκε στον δήμο Αγίου Βασιλείου.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Κοκκινιά Κιλκίς

*Για οικισμό στην Ελλάδα με το ίδιο όνομα δείτε το λήμμα: [[Κοκκινιά]]*

Η **Κοκκινιά** είναι ημιορεινό χωριό στην Περιφερειακή Ενότητα Κιλκίς σε υψόμετρο 320 μέτρων.

## Γεωγραφικά - ιστορικά στοιχεία
Η Κοκκινιά βρίσκεται νοτιοδυτικά της λίμνης Δοϊράνης, στους πρόποδες του όρους Μαυροβούνι (τμήμα των Κρουσσίων) και τις δυτικές όχθες του Γαλλικού ποταμού. Το χωριό απέχει 22  χλμ. ΒΑ. της πόλης του Κιλκίς και 69 χλμ. Β.-ΒΑ. της Θεσσαλονίκης. Δεξιά του δρόμου Κοκκινιάς - Μεταξοχωρίου και σε απόσταση περίπου 700 μέτρα από το δημόσιο δρόμο υπάρχει "Τούμπα" στην οποία έχουν βρεθεί λείψανα περιβόλου και επιφανειακά πολλές κεραμίδες, κομμάτια από πιθάρια και όστρακα ρωμαϊκών χρόνων. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 65 οικογένειες προσφύγων (249 άτομα) από τον Πόντο. Μεταξύ αυτών ήταν και ο Κώστας Γαβριηλίδης μαζί με την οικογένεια του από τη επαρχία Καρς  του Νότιου Καυκάσου ο οποίος εν συνεχεία έγινε πρόεδρος του χωριού του, πρόεδρος της Ένωσης Γεωργικών Συνεταιρισμών Κιλκίς και μέλος του Αγροτικού Κόμματος, που ιδρύθηκε το 1923. Στην Κοκκινιά γεννήθηκε ο Ευστάθιος Ευσταθιάδης ο οποίος υπήρξε λαογράφος και συγγραφέας του ποντιακού Ελληνισμού.

### Η σφαγή αμάχων το 1946
Στις 19 Νοεμβρίου 1946, παραστρατιωτικοί του Λαζίκ και του Μπαντουβάκη (παλιοί «Παοτζήδες» της περιοχής) σκότωσαν 13 κατοίκους και έκαψαν πολλά σπίτια του χωριού. Την επομένη συνέχισαν με ακόμα περισσότερα θύματα στη γειτονική Ξηρόβρυση.  Σύμφωνα με τον ιστορικό Γιώργο Μαυρογορδάτο ήταν από τις πιο χαρακτηριστικές ενέργειες της περιόδου 1945 έως δημοψήφισμα 1946 σε έναν *"μονομερή εμφύλιο της μοναρχικής δεξιάς εναντίον των ανυπεράσπιστων αντιπάλων της - ουσιαστικά κάθε πολιτικής απόχρωσης"*

## Ονομασία - διοικητικά στοιχεία
Η παλιά ονομασία του χωριού, από την εποχή της τουρκοκρατίας, ήταν *Κούσοβο* και έτσι αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας. Μετονομάστηκε σε Κοκκινιά το 1927 με το ΦΕΚ 206Α - 28/09/1927. Σύμφωνα με το πρόγραμμα Καλλικράτης, μαζί με το Μελισσουργειό αποτελούν την τοπική κοινότητα Κοκκινιάς που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 136 μόνιμους κατοίκους, ενώ ως οικισμός 73.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μαρία του Μεκλεμβούργου

:*Να μη συγχέεται με τη [[Μαρία του Μεκλεμβούργου-Σβερίν]] (1854-1920)*.
Η **Μαρία**, γερμ. Maria (π. 1365 - μετά τις 13 Μαΐου 1402) από τον Οίκο του Μεκλεμβούργου ήταν κόρη του δούκα του Μεκλεμβούργου και με τον γάμο της έγινε δούκισσα της Πομερανίας.

## Βιογραφία
Ήταν η δεύτερη κόρη του Ερρίκου Γ΄ δούκα του Μεκλεμβούργου και της Ίνγκεμποργκ των Έστριντσεν, κόρης του Βάλντεμαρ Δ΄ της Δανίας.

Κληρονόμησε μάλλον τη θεία της Μαργαρίτα Α΄ της Δανίας, αδελφή της Ίνγκεμποργκ των Έστριντσεν.

## Οικογένεια
Παντρεύτηκε το 1380 τον Βάρτισλαβ Ζ΄ δούκα της Πομερανίας και είχε τέκνα:
* Έρικ 1381/2-1459, δούκας της Πομερανίας-Στολπ, βασιλιάς της Δανίας-Σουηδίας και της Νορβηγίας.
* Αικατερίνη π.1390-1426, παντρεύτηκε τον Ιωάννη των Βίττελσμπαχ κόμη του Παλατινάτου-Νόιμαρκτ. γιος της ήταν ο:
** Χριστόφορος 1416-1448, βασιλιάς της Δανίας, της Σουηδίας και της Νορβηγίας.

## Πρόγονοι

## Παραπομπές


## Πηγές
* Lars Ulwencreutz Ulwencreutz's The Royal Families in Europe V ISBN 978-1304581358
* Herzogin Marie zu Mecklenburg-Schwerin
* Cawley, Charles, Denmark, Medieval Lands, Medieval Lands database, Foundation for Medieval Genealogy,[self-published source][better source needed]

Κατηγορία:Οίκος του Μεκλεμβούργου
Πετρίτης (αποσαφήνιση)

Ο όρος **Πετρίτης** πιθανόν αναφέρεται:
* Στον Πετρίτης, είδος γερακιού
* Στον Δημήτριος Πετρίτης (1875–1960), Έλληνας αντιστράτηγος του στρατού και πολιτικός
* Στον Κωνσταντίνος Πετρίτης (1912–1987), Έλληνας αξιωματικός του στρατού
* Στον Πετριτή Κέρκυρας, χωριό στην Κέρκυρα
* Στον  Α.Ο. Αστέρας Πετριτής, ελληνικό ποδοσφαιρικό σωματείο
Σοφία του Μεκλεμβούργου-Γκύστρο

Η **Σοφία** (γερμ. *Sophia*, 4 Σεπτεμβρίου 1557 - 14 Οκτωβρίου 1631) από τον Οίκο του Μεκλεμβούργου ήταν κόρη του Δούκα του Μεκλεμβούργου-Γκύστρο και με τον γάμο της έγινε βασίλισσα της Δανίας.

## Βιογραφία
Ήταν το μόνο τέκνο του Ούλριχ του Μεκλεμβούργου-Γκύστρο και της Ελισάβετ των Όλντενμπουργκ, κόρης του Φρειδερίκου Α΄ της Δανίας.

## Οικογένεια
Παντρεύτηκε το 1572 τον Φρειδερίκο Β΄ της Δανίας & Νορβηγίας και είχε τέκνα:
* Ελισάβετ 1573–1626, παντρεύτηκε τον Ερρίκο Ιούλιο του Μπράουνσβαϊγκ-Βολφενμπύτελ.
* Άννα 1574–1619, παντρεύτηκε τον Ιάκωβο ΣΤ΄ της Σκωτίας & Α΄ της Αγγλίας.
* Χριστιανός Δ΄ 1577–1648, Βασιλιάς της Δανίας.
* Ούλρικ 1578–1624, Πρίγκιπας της Δανίας.
* Αυγούστα 1580–1639, παντρεύτηκε τον Ιωάννη Αδόλφο του Σλέσβιχ-Χόλσταϊν-Γκόττορπ.
* Χεδβίγη 1581–1641, παντρεύτηκε τον Χριστιανό Β΄ της Σαξονίας.
* Ιωάννης 1583–1602, Πρίγκιπας της Δανίας.

## Πρόγονοι

## Παραπομπές


## Πηγές
* http://www.guide2womenleaders.com/womeninpower/Womeninpower1570.htm
* http://www.thepeerage.com/p10139.htm

Κατηγορία:Οίκος του Μεκλεμβούργου
Κατηγορία:Βασιλομήτωρ
Κατηγορία:Βασίλισσες της Δανίας
Γεώργιος Ν. Λαμπρινάκος

Ο **Γεώργιος Λαμπρινάκος** (1942-2016), του Νικολάου και της Ισμήνης, ήταν Έλληνας πολιτικός και πρώην στέλεχος εταιρειών και επιχειρήσεων, ο οποίος υπηρέτησε ως νομάρχης. Στέλεχος της Νέας Δημοκρατίας, υπηρέτησε ως Νομάρχης Αρκαδίας το 1974 και έπειτα ως Νομάρχης Λασιθίου και Νομάρχης Λάρισας.

## Βιογραφία
Γεννήθηκε στις 6 Απριλίου 1942. Πατέρας του ήταν ο πρώην βουλευτής Λακωνίας, Νικόλαος Λαμπρινάκος. Σπούδασε νομικά και Διοίκηση Επιχειρήσεων στο Ηνωμένο Βασίλειο. 
Διορίστηκε για πρώτη φορά νομάρχης από την κυβέρνηση εθνικής ενότητας του Κωνσταντίνου Καραμανλή τον Αύγουστο του 1974 σε ηλικία 32 ετών, και τοποθετήθηκε στην Αρκαδία.

Από το 1976 ως το 1979 ήταν επικεφαλής της νομαρχίας Λασιθίου και το 1979 μετατέθηκε στον νομό Λάρισας, όπου παρέμεινε ως το 1981. Ως νομάρχης στη Λάρισα, αντιμετώπισε τις καταστροφές που προξένησαν οι σεισμοί του 1980 στην περιοχή.

Τον Νοέμβριο του 1987 διορίστηκε με απόφαση του δημάρχου Πειραιά Ανδρέα Ανδριανόπουλου διευθυντής του ραδιοφωνικού σταθμού του δήμου Πειραιά "Κανάλι 1". 

Απεβίωσε στο Γάζι στις 24 Οκτωβρίου 2016 και ετάφη εκεί.

## Παραπομπές


Κατηγορία:Νομάρχες Αρκαδίας
Κατηγορία:Νομάρχες Λάρισας
Κατηγορία:Νομάρχες Λασιθίου
Άννα Αικατερίνη του Βρανδεμβούργου

Η **Άννα-Αικατερίνη**, γερμ. Anna-Katherina (26 Ιουνίου 1575 - 8 Απριλίου 1612) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε βασίλισσα της Δανίας.

## Βιογραφία
Ήταν η πρώτη κόρη του Ιωακείμ-Φρειδερίκου εκλέκτορα του Βρανδεμβούργου και της Αικατερίνης των Χοεντσόλερν, κόρης του Ιωάννη μαργράβου του Βρανδεμβούργου-Κυστρίν.

## Οικογένεια
Παντρεύτηκε το 1597 τον Χριστιανό Δ΄ των Όλντενμπουργκ βασιλιά της Δανίας και είχε τέκνα:
* Χριστιανός 1603–1647, διάδοχος της Δανίας.
* Φρειδερίκος Γ΄  1609–1670, βασιλιάς της Δανίας.
* Ούλρικ 1611–1633, διοικητής του πριγκιπάτου-επισκοπής του Σβερίν.
* Φρειδερίκος 1599, Σοφία 1605, Ελισάβετ 1606-1608, απεβίωσαν μικρά.

## Πρόγονοι


## Παραπομπές


Κατηγορία:Οίκος των Χοεντσόλερν
Κατηγορία:Βασίλισσες της Δανίας
Σοφία Αμαλία του Μπράουνσβαϊγκ-Λύνεμπουργκ

Η **Σοφία Αμαλία** (γερμ. *Sophie Amalie von Braunschweig-Calenberg*, 24 Μαρτίου 1628 - 20 Φεβρουαρίου 1685) από τον Οίκο των Γουέλφων-Αννόβερου ήταν κόρη του Δούκα του Μπράουνσβαϊγκ-Λύνεμπουργκ και με τον γάμο της έγινε βασίλισσα της Δανίας.

## Βιογραφία
Ήταν η πρώτη κόρη του Γεωργίου του Μπράουνσβαϊγκ-Λύνεμπουργκ και Κάλενμπεργκ και της Άννας Ελεονώρας, κόρης του Λουδοβίκου Ε΄ της Έσσης-Ντάρμστατ.

## Οικογένεια
Παντρεύτηκε το 1643 τον Φρειδερίκο Γ΄ της Δανίας και είχε τέκνα:
* Χριστιανός Ε΄ (1646 - 1699), Βασιλιάς της Δανίας.
* Άννα Σοφία (1647 - 1717), παντρεύτηκε τον Ιωάννη Γεώργιο Γ΄ της Σαξονίας.
* Φρειδερίκη Αμαλία (1649 - 1704), παντρεύτηκε τον Χριστιανό Αλβέρτο του Χόλσταϊν-Γκόττορπ.
* Βιλελμίνη Ερνεστίνη (1650 - 1706), παντρεύτηκε τον Κάρολο Β΄ του Παλατινάτου.
* Φρειδερίκος (1651 - 1652).
* Γεώργιος (1653 - 1708), Πρίγκιπας της Δανίας.
* Ουλρίκη Ελεονώρα (1656 - 1693), παντρεύτηκε τον Κάρολο ΙΑ΄ της Σουηδίας.
* Δωροθέα (1657 - 1658).

## Πρόγονοι

## Παραπομπές


Κατηγορία:Οίκος του Αννόβερου
Κατηγορία:Βασιλομήτωρ
Κατηγορία:Βασίλισσες της Δανίας
Κατηγορία:Γερμανίδες κόμισσες
Κατηγορία:Δούκισσες του Μπράουνσβαϊγκ-Λύνεμπουργκ
Γκεόργκι Καμπάκοφ

Ο **Γκεόργκι Νικόλοφ Καμπάκοφ** (βουλγαρικά: Георги Николов Кабаков, γενν. 22 Φεβρουαρίου 1986, Φιλιππούπολη) είναι Βούλγαρος διεθνής διαιτητής ποδοσφαίρου.

## Σταδιοδρομία
Ο Καμπάκοφ έγινε διαιτητής ποδοσφαίρου το 2001. Το 2007 προήχθη στην 1η Κατηγορία Βουλγαρίας. Μέχρι το 2017, είχε διαιτητεύσει σε περισσότερους από 120 αγώνες στο πρωτάθλημα. 

Το 2013 έγινε διαιτητής FIFA. Ορίστηκε ως 4ος διαιτητής στο Ευρωπαϊκό Πρωτάθλημα U17 του 2015 στη Βουλγαρία. Ήταν ένας από τους διαιτητές στο Ευρωπαϊκό Πρωτάθλημα U19 του 2015 στην Ελλάδα. Μέχρι το 2017, είχε στο ενεργητικό του περισσότερους από 35 διεθνής αγώνες. 

Ο Καμπάκοφ έχει διαιτητεύσει στις σεζόν 2016-17, 2017-18 και 2018-19 του Γιουρόπα Λιγκ, καθώς και στο αγώνα του Πρωταθλήματος Εθνών ΟΥΕΦΑ μεταξύ της Αυστρίας και της Βόρειας Ιρλανδίας. 

Το 2018, έκανε το ντεμπούτο του στο Τσάμπιονς Λιγκ, στον αγώνα μεταξύ της Βαλένθια και της Μάντσεστερ Γιουνάιτεντ στο Στάδιο Μεστάγια, που έληξε με νίκη 2-1 για τους γηπεδούχους. 

## Παραπομπές


Κατηγορία:Βούλγαροι διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Μόρφου Δροσίδου

Η **Μόρφου Δροσίδου** (γεννηθείσα στις 26 Απριλίου του 1974) είναι Ελληνίδα επαγγελματίας παίκτρια του τάε κβον ντο. 

Κέρδισε χάλκινο μετάλλιο στο παγκόσμιο πρωτάθλημα τάε κβον ντο του 1991. Το 1993 και 1997 κέρδισε αργυρά μετάλλια. Επίσης, κέρδισε χρυσό μετάλλιο στο ευρωπαϊκό πρωτάθλημα του 1994, αργυρό στο ευρωπαϊκό πρωτάθλημα του 1992 και χάλκινο στο ευρωπαϊκό πρωτάθλημα του 2000.

## Παραπομπές


Κατηγορία:Έλληνες αθλητές του Τάε Κβον Ντο
Μικρόκλιμα

[εναλλ.=To δάσος της Val Venosta, κοιλάδα του Alto Adige, γνωστό για την πυκνή βλάστισή του χειμώνα και καλοκαίρι λόγω του μικροκλίματός του|μικρογραφία|To δάσος της Βαλ Βενόστα, κοιλάδα του Άλτο Άντιντζ, [Ιταλία, γνωστό για την πυκνή βλάστισή του το χειμώνα και το καλοκαίρι λόγω του μικροκλίματός του.]]
Ένα **μικρόκλιμα** είναι ένα τοπικό σύνολο ατμοσφαιρικών συνθηκών που διαφέρουν από εκείνες των γύρω περιοχών, συχνά με μια μικρή διαφορά, αλλά μερικές φορές με μια πιο ουσιαστική. Ο όρος μπορεί να αναφέρεται σε περιοχές λιγοστών τετραγωνικών μέτρων (για παράδειγμα, έναν κήπο ή μια σπηλιά), έως και σε τεράστιες επιφάνειες (για παράδειγμα ωκεανών και άλλων υδάτινων σωμάτων). Ο όρος "μικρο-κλίμα" πρωτοεμφανίστηκε την δεκαετία του 1950 σε δημοσιεύματα όπως το *Climates in Miniature: A Study of Micro-Climate Environment* (Τόμας Μπέντφορντ Φράνκλιν, 1956).

## Επεξήγηση
Επειδή το κλίμα είναι στατιστικό, το οποίο συνεπάγεται χωρική και χρονική μεταβολή των μέσων τιμών των περιγραφόμενων παραμέτρων εντός μιας περιοχής, μπορεί να συμβεί και να επιμείνει με την πάροδο του χρόνου. Μικροκλίματα μπορούν να βρεθούν στα περισσότερα μέρη.

Ο τύπος εδάφους που βρίσκεται σε μια περιοχή μπορεί επίσης να επηρεάσει τα μικροκλίματα. Για παράδειγμα, τα εδάφη που έχουν μεγάλη περιεκτικότητα σε πηλό (που μπορούν να δράσουν και ως μονοπάτια) έχουν ως αποτέλεσμα να μετριάζεται η θερμοκρασία του εδάφους. Από την άλλη, εάν το έδαφος έχει πολλούς θύλακες αέρα, τότε η θερμότητα θα μπορούσε να παγιδευτεί κάτω από το έδαφος, με αποτέλεσμα την αυξημένη πιθανότητα παγετού στο επίπεδο του εδάφους.

## Τύποι και επιρροές

### Κρατήρες
Η παρουσία πάχνης στην επιφάνεια ενός κρατήρα δημιουργεί ένα μοναδικό περιβάλλον μικροκλίματος. Μικροκλίματα μπορούν να βρεθούν ακόμα και σε κρατήρες του Άρη όπου συχνά παρατηρούνται σημεία με συσσωρευμένη πάχνη σε σχετικά ζεστές περιοχές.

### Κλίμα των φυτών
Το 1957, όπως τόνισε ο Ρούντολφ Γκάιγκερ στο βιβλίο του, όχι μόνο το κλίμα επηρεάζει τα ζωντανά φυτά, αλλά μπορεί επίσης να συμβεί και το αντίθετο αποτέλεσμα της αλληλεπίδρασης φυτών και περιβάλλοντος, δηλαδή τα φυτά να επηρεάσουν το γύρω κλίμα και το αποτέλεσμα της αλληλεπίδρασης αυτής είναι γνωστό ως *Κλίμα των Φυτών*.

### Ηφαιστειακά Σπηλαιώματα
Στα σπηλαιώματα που έχουν δημιουργηθεί από ηφαιστειακή δραστηριότητα σε Γη και Άρη, το μικρόκλιμα μπορεί να διαφέρει λόγω της παρουσίας μελανόλιθου (ή αλλιώς βασάλτη). Τα ηφαιστειακά σπηλαιώματα (βασαλτικές σπηλιές) αποτελούν σημαντικούς αστροβιολογικούς στόχους και στους δύο πλανήτες. 

## Παραπομπές


Κατηγορία:Μετεωρολογικά φαινόμενα
Κατηγορία:Μετεωρολογία
Κατηγορία:Ορολογία
Καρλόττα Αμαλία της Έσσης-Κάσσελ

Η **Καρλόττα Αμαλία** (γερμ. *Charlotte Amalie von Hesse-Kassel*, 27 Απριλίου 1650 - 27 Μαρτίου 1714) από τον Οίκο της Έσσης-Κάσσελ ήταν κόρη του Λανδγράβου της Έσσης-Κάσσελ και με τον γάμο της έγινε βασίλισσα της Δανίας.

## Βιογραφία
Ήταν  η πρώτη κόρη του Γουλιέλμου ΣΤ΄ της Έσσης-Κάσσελ και της Εδβίγης Σοφίας των Χοεντσόλλερν, κόρης του Γεωργίου Γουλιέλμου του Βρανδεμβούργου.

## Οικογένεια
Παντρεύτηκε το 1667 τον Χριστιανό Ε΄ της Δανίας και είχε τέκνα:
* Φρειδερίκος Δ΄ (1671 - 1730), Βασιλιάς της Δανίας.
* Χριστιανός Γουλιέλμος (1672 - 1673).
* Χριστιανός (1675 - 1695).
* Σοφία Εδβίγη (1677 - 1735), άγαμη.
* Χριστιανή Καρλόττα (1679 - 1689).
* Κάρολος (1680 - 1729), Πρίγκιπας της Δανίας, άγαμος.
* θνησιγενής κόρη (17 Ιουλίου 1683)
* Γουλιέλμος (1687 - 1705).

## Πρόγονοι

## Πηγές
* Danske dronniger; fortaellinger og karakteristikker af Ellen Jorgensen og Johanne Skovgaard, Kobenhavn H. Hagerup, 1910
* Louis Bobé (1940): Charlotte Amalie Köngin zu Dänemark. Einar Munkgaard, Kopenhagen, p.17, 61, 164

## Παραπομπές


Κατηγορία:Οίκος της Έσσης
Κατηγορία:Βασιλομήτωρ
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Βασίλισσες της Δανίας
Λουίζα του Μεκλεμβούργου-Γκύστρο

Η **Λουίζα**, γερμ. *Louise zu Mecklenburg* (28 Αυγούστου 1667 - 15 Μαρτίου 1721) από τον Οίκο του Μεκλεμβούργου ήταν κόρη του δούκα του Μεκλεμβούργου-Γκύστρο και με τον γάμο της έγινε βασίλισσα της Δανίας.

## Βιογραφία
Ήταν η έκτη κόρη του Γουσταύου-Αδόλφου δούκα του Μεκλεμβούργου-Γκύστροβ και της Μαγδαληνής-Σίβυλλας, κόρης του Φρειδερίκου Γ΄ δούκα του ΣΛέσβιχ-Χόλσταϊν-Γκόττορπ.

## Οικογένεια
Παντρεύτηκε το 1695 τον Φρειδερίκο Δ΄ των Όλντενμπουργκ, βασιλιά της Δανίας και είχε τέκνα:
* Χριστιανός ΣΤ΄ 1699-1746, βασιλιάς της Δανίας.
* Καρλόττα Αμαλία 1706-1782, άγαμη.
* Χριστιανός 1697-1698, Φρειδερίκος Κάρολος 1701-1702, Γεώργιος 1703-1704.

## Πρόγονοι

## Παραπομπές


## Πηγές
* N. D. Riegels: Udkast til fjerde Friderichs hist. after Hoier 1–11. 1795–99.
* A. Hojer: König Fr. IV glorwürdigstes Leben 1–11, 1829.
* Jens Moller i Det skand. lit. selsk.s skr. XXIII, 1832 3-196.

Κατηγορία:Οίκος του Μεκλεμβούργου
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Βασίλισσες της Δανίας
Σοφία Μαγδαληνή του Βρανδεμβούργου-Κούλμπαχ

Η **Σοφία Μαγδαληνή**, γερμ. Sophie Magdalene (28 Νοεμβρίου 1700 - 27 Μαΐου 1770) από τον Οίκος των Χοεντσόλερν ήταν κόρη του μαργράβου του Βρανδεμβούργου-Μπαϊρόιτ-Κούλμπαχ και με τον γάμο της έγινε βασίλισσα της Δανίας.

## Βιογραφία
Ήταν η δεύτερη κόρη του Χριστιανού-Ερρίκου, μαργράβου του Βρανδεμβούργου-Μπαϊρόιτ-Κούλμπαχ και της Σοφίας-Χριστιανής, κόρης του Αλβέρτου-Φρειδερίκου, κόμη του Βόλφσταϊν.

## Οικογένεια
Παντρεύτηκε το 1721 τον Χριστιανό ΣΤ΄ των Όλντενμπουργκ βασιλιά της Δανίας και είχε τέκνα:
* Φρειδερίκος Ε΄ 1723-1766, βασιλιάς της Δανίας.
* Λουίζα 1726-1756, παντρεύτηκε τον Ερνέστο-Φρειδερίκο Γ΄ δούκα της Σαξονίας-Χίλντμπουργκχαουζεν.
* Λουίζα 1724, απεβίωσε νήπιο.

## Πρόγονοι

## Παραπομπές


## Πηγές
* Langer, Jerk W., Kongehusets sygdomme – fra Gorm den Gamle til dronning Margrethe, 1997
* Nielsen, Kay m.f., Danmarks Konger og Dronninger
* Tillyard, Stella, En Kongelig Affære – Caroline Matilde og hendes søskende, 2007

Κατηγορία:Οίκος των Χοεντσόλερν
Κατηγορία:Βασιλομήτωρ
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Βασίλισσες της Δανίας
Κβο βάντις (αποσαφήνιση)

Η λατινική ερωτηματική φράση ***Κβο βάντις;*** (*Quō vādis?*), η οποία σημαίνει «πού πηγαίνεις;», είναι γνωστή από τη χριστιανική παράδοση του «Κβο βάντις», που αναφέρεται στον Απόστολο Πέτρο. Με έμπνευση από αυτή την παράδοση:

* Ο Χένρικ Σιενκιέβιτς έγραψε το μυθιστόρημα ''Κβο βάντις''

## Άλλα

### Στον κινηματογράφο και στην τηλεόραση
* *Κβο βάντις*, γαλλική ταινία του 1901
* *[[Κβο βάντις (ταινία, 1913)|Κβο βάντις]]*, ιταλική ταινία του 1912-1913
* *[[Κβο βάντις (ταινία 1924)|Κβο βάντις]]*, ιταλική ταινία του 1924
* *[[Κβο Βάντις (ταινία, 1951)|Κβο Βάντις]]*, χολιγουντιανή υπερπαραγωγή του 1951
* *[[Κβο βάντις (ταινία 2001)|Κβο βάντις]]*, πολωνική ταινία
* Η διεθνής παραγωγή *[[Κβο βάντις; (σειρά 1985)|Κβο βάντις;]]*
* Η παραπάνω πολωνική ταινία σε συνέχειες για την τηλεόραση του 2002

### Στη μουσική
* *Quo Vadis*, ορατόριο
* *Quo Vadis*, όπερα
* *Quo Vadis*, χορωδιακός κύκλος
* Quo Vadis (συγκρότημα)

### Διάφορα
* ''Ντόμινε, κβο βάντις;'', πίνακας
* Ναός του Domine Quo Vadis
* *[[Quo Vadis (βιντεοπαιχνίδι)]]*
* *Quo Vadis*, γαλλικό μοντέλο αυτοκινήτου
* *Quo Vadis*, εστιατόριο και πριβέ λέσχη
Κβο βάντις; (σειρά 1985)

***Κβο βάντις;*** (*Quo Vadis?*) είναι τηλεοπτική μίνι σειρά διεθνούς παραγωγής (ιταλικής, γερμανικής, βρετανικής και ελβετικής) του 1985. Σκηνοθετήθηκε από τον Φράνκο Ρόσσι με παραγωγούς τους Έλιο και Φραντσέσκο Σκαρνταμάλια, τη Rai, το κανάλι France 2, τη γερμανική εταρεία Polyphon Film-und Fernsehgesellschaft, το Channel 4, την Televisión Española και τη Radiotelevisione svizzera di lingua italiana.

Το σενάριο της σειράς γράφτηκε από τον Έννιο ντε Κοντσίνι και είναι βασισμένο στο μυθιστόρημα ''Κβο βάντις'' (1895) του Χένρικ Σιενκιέβιτς.. Η μουσική είναι του Πιέρο Πιτσιόνι.

Η σειρά έχει συνολική εξάωρη διάρκεια και στην αρχική της διάρθρωση προβάλλεται σε 6 επεισόδια της μιας ώρας.

## Διανομή ρόλων
* Κλάους Μαρία Μπραντάουερ ως ο Νέρων
* Φρέντερικ Φόρεστ ως ο Πετρώνιος
* Φραντσέσκο Κουίν ως ο Μάρκος Βινίκιος
* Μαξ φον Σίντοφ ως ο Απόστολος Πέτρος
* Μαρί Τερές Ρελέν ως η Λισύα
* Λεοπόλντο Τριέστε ως ο Χίλων
* Όλγα Καρλάτου ως η Επίχαρις
* Γκαμπριέλε Φερτσέττι ως ο Πίσων
* Άνχελα Μολίνα ως η Ακτή
* Κριστίνα Ράινες ως η Ποππαία
* Μπάρμπαρα Ντε Ρόσσι ως η Ευνίκη
* Βαλερίγια Μπρκλιάτς ως ο Επαφρόδιτος
* Μάσσιμο Τζιρόττι ως ο Αύλος Πλαύτιος
* Φρανσουάζ Φαμπιάν ως η Πομπονία
* Philippe Leroy ως ο Απόστολος Παύλος
* Μάρκο Νίκολιτς ως ο Τιγγελλίνος
* Ζωρζ Βιλσόν ως ο Πεδάνιος
* Μαρίζα Σολίνας ως η Πολυβία
* Ανί Μπελ ως η Μυριάμ
* Στόγιαν Ντεσέρμιτς ως ο Ευαγγελιστής Μάρκος

## Παραπομπές


## Εξωτερικοί σύνδεσμοι
* Το 

Κατηγορία:Μίνι τηλεοπτικές σειρές
Κατηγορία:Ιστορικές τηλεοπτικές σειρές
Κατηγορία:Ιταλικές τηλεοπτικές σειρές
Κατάλογος τίτλων και διακρίσεων Καρόλου Γ΄ του Ηνωμένου Βασιλείου

thumb|right|Κάρολος Γ΄ του Ηνωμένου Βασιλείου το 2019.
Ο Κάρολος Γ΄, έλαβε πολυάριθμους τιμητικούς τίτλους, παρασημοφορήσεις και τιμητικές  διακρίσεις κατά τη διάρκεια της περιόδου που υπήρξε διάδοχος της βασίλισσας Ελισάβετ Β΄ του Ηνωμένου Βασιλείου και των άλλων βασιλείων της Κοινοπολιτείας των Εθνών. Καθένας από αυτούς παρατίθεται παρακάτω. Στις περιπτώσεις απώλειας του τίτλου ή της διάκρισης, αυτό αναφέρεται στην στήλη «ημερομηνία».

## Ηνωμένο Βασίλειο και κράτη της Κοινοπολιτείας
; Διακρίσεις

;Διακρίσεις 

;Βραβεία

## Διεθνείς διακρίσεις
;Τάγματα

;Μετάλλια

## Παραπομπές


Κατηγορία:Κάρολος Γ΄ του Ηνωμένου Βασιλείου
Εθνικό Πάρκο του Γκολεστάν

Το **Εθνικό Πάρκο του Γκολεστάν** () είναι εθνικό πάρκο στα βόρεια του Ιράν, η έκταση του οποίου είναι μοιρασμένη μεταξύ των επαρχιών του Γκολεστάν, του Χορασάν και του Σεμνάν. Παλαιότερα γνωστό ως Πάρκο Μοχάμαντ Ρεζά Σαχ, αποτελεί το πρώτο εθνικό πάρκο της χώρας.

## Γεωγραφία
Το πάρκο βρίσκεται στα ανατολικά της οροσειράς του Ελμπούρζ, εντός ορεινής περιοχής εκτεινόμενης μεταξύ του Γκονμπάντ-ε Καμπούς και του Μποτζνούρντ. Έχει έκταση της τάξεως των 91.895 εκταρίων, ή, ακόμη, των 155.804 εκταρίων, σύμφωνα με στοιχεία προερχόμενα από την UNESCO, καθώς και λαμβάνοντας υπόψη την ζώνη ανάσχεσης, ενώ το υψόμετρό του ποικίλει μεταξύ 450 μέτρων, στο Τανγκράχ, και 2.411 μέτρων, στην κορυφή του Όρους Ντιουρκοτζί.

## Κλίμα
Ευρισκόμενο μεταξύ της ύφυγρης περιοχής της Κασπίας Θάλασσας και της ημιξηρότητας του Ιρανικού Υψιπέδου, το πάρκο χαρακτηρίζεται από μια ποικιλόμορφο κλιματική κατάσταση, καθώς οι βροχοπτώσεις εντός της έκτασής του κυμαίνονται μεταξύ 150 και 1000 χιλιοστόμετρων ετησίως.

## Χλωρίδα και πανίδα
Το πάρκο χαίρει σημαντικής βιοποικιλότητας. Στην πανίδα του περιλαμβάνονται, μεταξύ άλλων, ουριάλ, αρκούδες, καθώς και πλατώνια. Ωστόσο, με εξαίρεση τα αγριογούρουνα, ο πληθυσμός των οπληφόρων υποχώρησε μεταξύ 68 και 89 % μεταξύ των περιόδων 1970-1978 και 2011-2014 εξαιτίας της λαθροθηρίας, σύμφωνα με σχετική έρευνα η οποία δημοσιεύθηκε το 2017. Το πάρκο περιλαμβάνει ποσοστό της τάξεως του 5 % επί του συνόλου των δασών του Ιράν, ενώ τουλάχιστον 1362 φυτικά είδη έχουν καταγραφεί. Η δυτική δασική έκταση του πάρκου, χαρακτηριστική του υρκανικού ορεινού όγκου, φιλοξενεί αριθμό πλατύφυλλων, μεταξύ των οποίων πανχρονικά είδη, όπως βελανιδιές και σφένδαμοι, ενώ η ανατολική στεπική έκταση περιλαμβάνει, κυρίως, αειθαλείς θάμνους, όπως η άρκευθος και η αρτεμισία.

## Κληρονομική προστασία
Ο πρώτος νόμος προστασίας της φύσης στο Ιράν, η ψήφιση του οποίου χρονολογείται στο 1956, όρισε προστατευόμενες περιοχές, ενώ, παράλληλα, περιόρισε την πρακτική του κυνηγιού. Ήδη προστατευμένη από τον συγκεκριμένο νόμο του 1957, η προστασία της περιοχής ενισχύθηκε περαιτέρω μέσω της ψήφισης του νόμου του 1967 με αντικείμενο τις προστατευόμενες περιοχές και την περαιτέρω προστασία των οικοσυστημάτων, ενώ, παράλληλα, κατέστη ως το πρώτο εθνικό πάρκο της χώρας. Το 1976, η UNESCO χαρακτήρισε το πάρκο ως απόθεμα βιόσφαιρας. Το κεντρικό τμήμα του πάρκου είναι ακατοίκητο, με εξαίρεση το εργαζόμενο προσωπικό. Επίσης, διασχίζεται από τμήμα του Τείχους του Γκοργκάν.

## Παραπομπές


## Πηγές

*  
*  

## Εξωτερικοί σύνδεσμοι
* 

Κατηγορία:Εθνικά πάρκα στο Ιράν
Κατηγορία:Αποθέματα βιόσφαιρας στο Ιράν
Βιοηλεκτρισμός

Ο **βιοηλεκτρισμός** είναι ένας ιδιαίτερος κλάδος του ηλεκτρισμού που αφορά την επίδραση του στους ζωντανούς οργανισμούς. Κύριο στοιχείο είναι οι νευρώνες και ο εγκέφαλος.

Είναι γνωστός και ως **αναπτυξιακός βιοηλεκτρισμός** και μελετά την ρύθμιση των συμπεριφορών στα κύτταρα, τους ιστούς και τα όργανα ως αποτέλεσμα τώμ ενδογενών ηλεκτρικών σημάτων.

## Παραπομπές


Κατηγορία:Βιοφυσική
Ελένες Ρεθύμνης

Οι **Ελένες**, επισήμως γνωστό ως **Ελέναι**, είναι χωριό και έδρα ομώνυμης Κοινότητος του Δήμου Αμαρίου, στην Περιφερειακή Ενότητα Ρεθύμνης της Κρήτης.  Απέχουν 37 χιλιόμετρα νοτιοανατολικά από το Ρέθυμνο και είναι κτισμένες σε υψόμετρο 640 μ.

## Γενικά και ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Selenes*. Στην ενετική απογραφή του 1583 από τον Καστροφύλακα αναφέρεται ως *Ellenes* με 147 κατοίκους και στην απογραφή του Βασιλικάτα κατά το 1630 αναφέρεται ως *Sante Elenes*. Το όνομα πιθανόν αναφέρεται στην ύπαρξη ναών αφιερωμένων στην Αγία Ελένη.

Στην απογραφή του 1834 η οποία πραγματοποιήθηκε από τους Αιγυπτίους καταγράφηκαν 6 χριστιανικές οικογένειες και 4 τουρκικές να διαμένουν στο χωριό. Στην απογραφή του 1881 αναφέρεται στον δήμο Μέρωνα και είχε 91 χριστιανούς κατοίκους. Στην απογραφή του 1900 είχε 127 κατοίκους. Στην απογραφή του 1920 αναφέρεται ως τμήμα του αγροτικού δήμου Γερακαρίου. Το 1925, οι Ελένες υπάχθηκαν στην κοινότητα Γερακαρίου, ενώ το 1928 αναφέρονται ως ένας οικισμός 124 κατοίκων, οι οποίοι ασχολούνταν με αγροτικές εργασίες.

Το 1935 το χωριό ορίστηκε έδρα δικής του κοινότητας της επαρχίας Αμαρίου μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.

## Ιστορική εξέλιξη του πληθυσμού







## Αξιοθέατα
thumb|250px|Ο ναός του Αγίου Νικολάου.
Στο χωριό βρίσκεται ο δίκλιτος ναός του Αγίου Νικολάου, με τοιχογραφίες στο βόρειο κλίτος του. Ο Ιωάννης Σπαθαράκης χρονολογεί τις τοιχογραφίες περί τον 13ο αιώνα και τις αποδίδει σε επαρχιώτη καλλιτέχνη. Το χαρακτηριστικό τους είναι η μεγάλη απόσταση των ματιών από το στόμα και οι στενόμακρες μύτες. Το σχέδιο των τοιχογραφιών είναι λιτό και χρησιμοποιείται περιορισμένος αριθμός χρωμάτων.

Το 1925 κατασκευάστηκε με δαπάνες του ευεργέτη του χωριού Στυλιανού Μαρκαντώνη (1875-1962) δημοτικό σχολείο. Μέχρι το 1952 εξυπηρετούσε και το γειτονικό χωριό Μεσονησιά. Το σχολείο συνέχισε να λειτουργεί μέχρι τα τέλη του 20ού αιώνα, οπότε και συγχωνεύθηκε με το σχολείο Αποστόλων. Ο Στυλιανός Μαρκαντώνης χρηματοδότησε επίσης την κατασκευή της κεντρικής βρύσης, τη διαμόρφωση της πλατείας του ναού και την ανακαίνιση του ναού του Αγίου Νικολάου.

## Διοικητικά στοιχεία
*Δείτε: *'Κοινότητα Ελενών**'

Οι Ελένες αναφέρονται επίσημα το 1925 στο ΦΕΚ 27Α - 31/01/1925 να προσαρτόνται στην κοινότητα Γερακαρίου και το 1935 στο ΦΕΚ 353Α - 12/08/1935 να ορίζονται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τα Μεσονήσια αποτελούν την κοινότητα Ελενών που υπάγεται στη δημοτική ενότητα Σιβρίτου του δήμου Αμαρίου και σύμφωνα με την απογραφή του 2011 ως κοινότητα έχει 197 κατοίκους ενώ ως οικισμός 94.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου